PMIndiaData/PMIndiaSum huggingface dataset:
வாடிகன் நகருக்கு சென்றார் பிரதமர்

வாடிகன் நகரில் உள்ள அப்போஸ்தலிக் அரண்மனையின் சந்திப்பு அறையில் பிரதமர் திரு நரேந்திர மோடியை போப் ஆண்டவர் பிரான்ஸிஸ் இன்று (அக்டோபர் 30ம் தேதி) வரவேற்றார். கடந்த 20 ஆண்டுகளுக்கு மேலான காலத்தில், இந்தியப் பிரதமர் மற்றும் போப் ஆண்டவர் இடையே நடைபெறும் முதல் சந்திப்பு இது. கடந்த 2000ம் ஆண்டு ஜூன் மாதம், மறைந்த பிரதமர் திரு அடல் பிஹாரி வாஜ்பாய், வாடிகன் சென்று அப்போதைய போப் ஆண்டவர் இரண்டாம் ஜான்பாலை சந்தித்தார். இந்தியா மற்றும் வாடிகன் இடையே, கடந்த 1948ம் ஆண்டு முதல் தூதரக உறவு நிலவுகிறது. கத்தோலிக்க மக்கள் அதிகமாக வசிக்கும் இரண்டாவது பெரிய ஆசிய நாடு இந்தியா. இன்றைய சந்திப்பில், கொவிட்-19 பெருந்தொற்று மற்றும் உலகம் முழுவதும் உள்ள மக்களுக்கு அதன் பாதிப்புகள் குறித்து இரு தலைவர்களும் ஆலோசித்தனர். பருநிலை மாற்றத்தால் ஏற்பட்டுள்ள சவால்கள் குறித்தும் அவர்கள் ஆலோசித்தனர். பருவநிலை மாற்றத்தை எதிர்த்து போராடுவது அதேபோல் ஒரு பில்லியன் கொவிட்-19 தடுப்பூசிகள் செலுத்தியது போன்றவற்றில் இந்தியா மேற்கொண்ட லட்சிய நடவடிக்கைகளை போப் ஆண்டவரிடம் பிரதமர் விளக்கினார். பெருந்தொற்று நேரத்தில் தேவைப்படும் நாடுகளுக்கு இந்தியா அளித்த உதவியை போப் ஆண்டவர் பாராட்டினார். போப் பிரான்ஸிஸ் இந்தியா வர, பிரதமர் அழைப்பு விடுத்தார். அதை அவர் மகிழ்ச்சியுடன் ஏற்றுக் கொண்டார். வாடிகன் வெளியுறவுத்துறை அமைச்சர் கார்டினல் பீட்ரோ பரோலினையும் பிரதமர் சந்தித்தார்.
ஆசிய கோப்பை – 2017ஐ வென்ற இந்தியா ஹாக்கி அணிக்கு பிரதமர் வாழ்த்து

ஆசிய கோப்பை – 2017ஐ வென்ற இந்திய ஹாக்கி அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார். “சிறப்பான போட்டி, சிறப்பான வெற்றி! ஆசிய கோப்பை – 2017ஐ வென்ற நமது ஹாக்கி அணிக்கு எனது வாழ்த்துகள். இந்த பிரம்மாண்டமான வெற்றியினால் இந்தியா மகிழ்ச்சி அடைகிறது”, என்று பிரதமர் தனது வாழ்த்து செய்தியில் குறிப்பிட்டுள்ளார்.
ஐ.என்.எஸ். கல்வாரி புதிய நீர்மூழ்கிக் கப்பலை பிரதமர் நாட்டுக்கு அர்ப்பணித்தார்

பிரதமர் திரு. நரேந்திர மோடி “ஐ.என்.எஸ். கல்வாரி” எனப்படும் கடற்படையின் நீர்மூழ்கிக் கப்பலை நாட்டுக்கு இன்று அர்ப்பணித்தார். இதற்காக நாட்டு மக்களுக்குப் பாராட்டு தெரிவித்த பிரதமர், “ஐ.என்.எஸ். கல்வாரி கப்பல் இந்தியாவிலேயே தயாரிக்கவேண்டும் என்ற கோட்பாட்டுக்குச் சிறந்த உதாரணமாகும்” என்று வருணித்தார். இந்தக் கப்பலை வடிவமைப்பதில் ஈடுபட்ட அனைத்துப் பிரிவினரையும் பிரதமர் மிகவும் பாராட்டினார். இந்தியாவுக்கும் பிரான்ஸ் நாட்டுக்கும் இடையில் வேகமாக வளர்ந்துவரும் தளத்தகை கூட்டாண்மைக்கு சரியான அடையாளமாக ஐ.என்.எஸ். கல்வாரி திகழ்கிறது. ஐ.என்.எஸ். கல்வாரி இந்தியக் கடற்படைக்கு மேலும் அதிக பலத்தை அளிக்கும்” என்றார். அவர் மேலும் பேசியதாவது: “இந்த 21ஆம் நூற்றாண்டு ஆசியாவுக்கான நூற்றாண்டு ஆகும். 21 ஆம் நூற்றாண்டின் வளர்ச்சிக்கான பாதை இந்தியப் பெருங்கடல் வழியே அமையும் என்பது நிச்சயம். அதனால்தான், இந்திய ஆட்சி அரசியலில் இந்தியப் பெருங்கடல் முக்கிய இடத்தை வகிக்கிறது” என்றார். “சாகர் (SAGAR) என்ற ஆங்கிலச் சொல்லை மண்டலத்தில் உள்ள எல்லோருக்கும் (All in the Region) பாதுகாப்பு (Security), வளர்ச்சி (Growth) என்பதன் சுருக்க வடிவம் என்று புரிந்துகொள்ளலாம். இந்தியப் பெருங்கடலின் உலகளாவிய, உத்தி சார்ந்த, பொருளியல் நலன்கள் சார்ந்தவை குறித்து இந்தியா முழுமையான விழிப்புடன் இருக்கிறது. அதனால்தான், இந்த மண்டலத்தில் அமைதி, ஸ்திரத்தன்மை மேம்படுவதில் நவீன, பன்முகம் கொண்ட இந்திய கடற்படை முக்கியப் பங்கை ஆற்றுகிறது. கடலின் உள்ளார்ந்த வளங்கள் நமது தேச மேம்பாட்டுக்கு பொருளாதார பலத்துக்குக் கூடுதல் வலு சேர்க்கிறது. அதனால்தான், கடல்வழியாகத் தாக்கும் பயங்கரவாதம், கடற்கொள்ளை, போதைப் பொருள் கடத்தல் ஆகிய சவால்கள் குறித்து விழிப்புடன் இருந்து வருகிறது. இந்த சவால்கள் இந்தியாவுக்கு மட்டுமல்ல, இந்த மண்டலத்தில் உள்ள இதர நாடுகளும் சந்திக்கின்றன. இது விஷயத்தில் இந்தியா மிக முக்கியமான பங்கை ஆற்ற வேண்டியிருக்கிறது. உலகம் முழுவதும் ஒரே குடும்பம் என்றும் அதை நிறைவேற்றுவதில் உலகளாவிய பொறுப்பு இருக்கிறது என்றும் இந்தியா நம்புகிறது. சிக்கலான கால கட்டத்தில் கூட்டாளி நாடுகளுக்குக் கைகொடுக்கும் முதல் நாடாக இருந்து வருகிறது. இந்திய ராஜிய நிலைப்பாடு மற்றும் இந்திய பாதுகாப்பு ஆகியவற்றில் மனிதநேய அணுகுமுறையே இந்தியாவின் சிறப்புத் தன்மைக்குக் காரணம். மானுடத்தைக் காப்பதில் வலிமையான திறமையான இந்தியாவுக்கு மிக முக்கிய பங்கு இருக்கிறது. அமைதி, ஸ்திரத்தன்மை ஆகியவற்றில் உலக நாடுகள் இந்தியாவுடன் இணைந்து நடைபோட விரும்புகின்றன. பாதுகாப்பு, ராணுவம் ஆகியவை தொடர்பான முழுமையான சூழல் கடந்த மூன்று ஆண்டுகளாக மாறிவிட்டன. ஐ.என்.எஸ். கல்வாரி நீர்மூழ்கிக் கப்பலைத் தயாரிக்கும்போது, அதில் அதிகமான திறன்கள் சேர்க்கப்பட்டது கூடுதலான பலமாக உள்ளது. ஒரு பதவி – ஓர் ஓய்வூதியம் என்ற நீண்டகாலக் கோரிக்கை தீர்க்கப்படவேண்டும் என்று அரசு உறுதிபூண்டுள்ளது. ஜம்மு காஷ்மீரில் பயங்கரவாதச் செயல் மூலம் நடத்தப்பட்ட போலிப் போர் தோல்வியடைந்ததற்கு அரசின் கொள்கைகள், ஆயுதப் படையினரின் தீரச் செயலும் உறுதி செய்துள்ளது. தேசத்தின் பாதுகாப்புக்காக தங்களது இன்னுயிர்களை நீத்த தியாகிகளுக்கு மிகுந்த நன்றிகளை உரித்தாக்குகிறேன்” இவ்வாறு பிரதமர் பேசினார்.
ஐசிசிஆர் ஏற்பாடு செய்திருந்த ‘கும்பமேளாவில் உலகப் பங்களிப்பு’ நிகழ்ச்சியில் பிரதிநிதிகளிடையே பிரதமர் உரையாற்றினார்.

பிரயாக்ராஜ் கும்பமேளாவில் பங்கேற்ற 188 நாடுகளைச் சேர்ந்த பிரதிநிதிகளைப் பாராட்டுவதற்காக தில்லியில் உள்ள வெளிநாடுவாழ் இந்தியர் மையத்தில் சிறப்பு நிகழ்ச்சி (ஐசிசிஆர்) ஒன்றுக்கு கலாச்சார உறவுகளுக்கான இந்தியக் கவுன்சில் இன்று ஏற்பாடு செய்திருந்தது. 188 பிரதிநிதிகளுடன் எடுக்கப்பட்ட வரலாற்றுச் சிறப்புமிக்க குழு புகைப்படத்தில் பிரதமர் திரு நரேந்திர மோடியும், வெளியுறவு அமைச்சர் திருமதி சுஷ்மா ஸ்வராஜூம் இணைந்தனர். இங்குக் கூடியிருந்தோரிடையே உரையாற்றிய பிரதமர் பிரயாக்ராஜ் கும்பமேளாவில் இருந்து திரும்பியுள்ள பிரதிநிதிகளை சந்திப்பது மகிழ்ச்சியாக உள்ளது என்றார். கும்பமேளாவை நேரடியாகப் பார்க்கும்வரை ஒருவரால் முழுமையாக அதனைப் பாராட்ட இயலாது. எவ்வளவு மகத்தான பாரம்பரியம் அது என்று அவர் கூறினார். ஆயிரக்கணக்கான ஆண்டுகளாக இடையீடு இல்லாமல் இந்தப் பாரம்பரியம் தொடர்கிறது என்றும் அவர் கூறினார். கும்பமேளா ஆன்மீகம் பற்றியது என்பதைப் போலவே, சமூக சீர்திருத்தம் பற்றியதும் ஆகும் என்று அவர் குறிப்பிட்டார். எதிர்காலத்திற்கான செயல் திட்டத்தை உருவாக்கவும், முன்னேற்றத்தைக் கண்காணிக்கவும், ஆன்மீகத் தலைவர்கள் மற்றும் சமூக சீர்திருத்தவாதிகள் விவாதிப்பதற்கான ஒரு அரங்காக கும்பமேளா திகழ்கிறது என்றும் அவர் தெரிவித்தார். கும்பமேளாவில் வாய்மை, ஆன்மீகம், கலாச்சார உணர்வு ஆகியவற்றுடன் நவீனம் மற்றும் தொழில்நுட்பத்தை இணைப்பதற்கான முயற்சி தற்போது நடைபெறுகிறது என்று பிரதமர் கூறினார். இந்தியா, அதன் நவீனத்திற்காகவும், வளமான பாரம்பரியத்திற்காகவும் உலகத்தால் அங்கீகரிக்கப்படுகிறது என்று அவர் தெரிவித்தார். உலகின் பல்வேறு பகுதிகளில் இருந்து வந்துள்ள பிரதிநிதிகளுக்கு நன்றி தெரிவித்த அவர், கும்பமேளாவின் வெற்றிக்கு இவர்களின் பங்கேற்பும் முக்கியமாக உள்ளது என்றார். இந்திய நாடாளுமன்றத் தேர்தல்களை “ஜனநாயகத்தின் கும்பமேளா” என்று பிரதமர் வர்ணித்தார். கும்பமேளாவைப் போலவே இந்திய நாடாளுமன்றத் தேர்தல்களும், பெரும் எண்ணிக்கை மற்றும் பாகுபாடேயில்லாமை என்பது உலகத்தை வியக்க வைக்கிறது என்று அவர் கூறினார். இந்தியா அதன் நாடாளுமன்றத் தேர்தலை நடத்துவதைக் காண்பதற்கும் கூட உலகம் முழுவதிலும் இருந்து மக்கள் வரவேண்டும் என்று அவர் கூறினார்.
ரத யாத்திரை முன்னிட்டு நட்டு மக்களுக்கு பிரதமர் வாழ்த்து

ரத யாத்திரை முன்னிட்டு நட்டு மக்களுக்கு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார். “भगवान जगन्नाथ की रथ यात्रा के पावन-पुनीत अवसर पर आप सभी को मेरी हार्दिक शुभकामनाएं। मेरी कामना है कि श्रद्धा और भक्ति से भरी यह यात्रा देशवासियों के जीवन में सुख, समृद्धि, सौभाग्य और आरोग्य लेकर आए। जय जगन्नाथ!”, என்று அவர் தனது வாழ்த்து செய்தியில் தெரிவித்துள்ளார்.
அரசியலமைப்பு தினத்தை முன்னிட்டு மக்களவையில் உரையாற்றிய பிரதமர் டாக்டர். அம்பேத்கரின் பங்கினை எடுத்துரைத்தார்

இந்தியர்களின் சுயமரியாதை மற்றும் ஒற்றுமையை இந்திய அரசியலமைப்பு சாசனம் உறுதி செய்கிறது என்று பிரதமர் திரு. நரேந்திர மோடி கூறியுள்ளார். அரசியலமைப்பு தினம் மற்றும் அரசியலமைப்பு சாசனத்தின் வடிவமைப்பாளர் டாக்டர். பி. ஆர். அம்பேத்கரின் 125-வது பிறந்த தினத்தை நினைவுகூறும் வகையில் இன்று நடந்த சிறப்பு மக்களவைக் கூட்டத்தில் பிரதமர் இதனைத் தெரிவித்தார். இந்தியா போன்ற பன்முக நாடுகளில் நாம் அரசியலமைப்பின் பயன்பாடுகளைத் தொடர்ந்து மக்களிடம் கொண்டு சேர்க்கவேண்டும் என்று பிரதமர் கூறினார். அரசியலமைப்புச் சட்டத்தின் அடிப்படையில் மத்திய அரசு செயல்படுகிறது என்பதை எடுத்துக்காட்டும் வகையில் நவம்பர் 26 ஆம் நாள் அரசியலமைப்பு தினமாக அனுசரிக்கப்படுகிறது. நமது அரசியலமைப்பை உருவாக்கியவர்களை எவ்வளவு புகழ்தாலும் போதாது, முக்கியமாக டாக்டர். அம்பேத்கரின் பங்கினை யாராலும் மறுக்க முடியாது. டாக்டர். பி. ஆர். அம்பேத்கரின் எண்ணங்களும் போதனைகளும் சரியானதாகவும், உண்மையானதாகவும் எல்லா தலைமுறைக்கு ஏற்றதாகவும் அமைந்துள்ளது என்பதை பிரதமர் சுட்டிக்காட்டினார் பெரும்பான்மை மற்றும் சிறுபான்மை என்பதை எப்போதும் கடைசி நியதியாக கொண்டு ஒருமித்த கருத்துக்கள் மற்றும் உடன்படிக்கைகளை கொண்டே ஜனநாயகம் வலுவடைகிறது என்று பிரதமர் கூறினார். இந்திய மக்கள் ஒவ்வொருவரும் தனது உரிமைகள் மற்றும் கடமைகளை சரிசமமாக பாவிக்க வேண்டும்.
வாரணாசிக்கும் பாட்னாவிற்கும் இடையே புதிய ரயில் போக்குவரத்தையும், பல்வேறு வளர்ச்சித் திட்டங்களையும் துவக்கி வைத்த பிரதமர் வாரணாசியில் பொதுக்கூட்டத்தில் உரையாற்றினார்

பிரதமர் திரு. நரேந்திர மோடி வாரணாசியிலுள்ள மடுவாடி ரயில் நிலையத்திற்கும் பாட்னாவிற்கும் இடையே புதிய ரயில் போக்குவரத்தை இன்று துவக்கி வைத்தார். பல்வேறு வளர்ச்சித் திட்டங்களை துவக்கி வைத்த அவர், வாரணாசியில் உள்ள டிஎல்டபிள்யூ மைதானத்தில் நடைபெற்ற பொதுக்கூட்டம் ஒன்றிலும் உரை நிகழ்த்தினார். ஃப்ரெஞ்ச் நாட்டு அதிபர் இம்மானுவேல் மக்ரோனுக்கு அன்பான வரவேற்பை அளித்தமைக்காக அவர் காசி நகர மக்களுக்குப் பாராட்டுதல்களைத் தெரிவித்துக் கொண்டார். வாரணாசி நகரின் தொழில் வளர்ச்சியின் அறிகுறியாக விளங்கும் டிஎல்டபிள்யூவின் தொடர்ந்த வளர்ச்சி மற்றும் மேம்படுத்தல் குறித்து இந்திய அரசு உறுதிப்பாட்டுடன் உள்ளது என்றும் அவர் குறிப்பிட்டார். மேலும் அதிகமான மக்கள் வீட்டு வசதியை பெறுவதை உறுதிப்படுத்த மாநில அரசு வீட்டுவசதித் துறையில் மேற்கொண்டு வரும் முயற்சிகளையும் அவர் பாராட்டினார். கூட்டம் நடைபெற்ற மைதானத்தில் நிறுவப்பட்டிருந்த ‘கழிவை செல்வமாக’ மாற்றுவதற்கான பல்வேறு முன்முயற்சிகள் குறித்த கண்காட்சியையும் அவர் பாராட்டினார். வாரணாசியில் சுற்றுலாவிற்கான வாய்ப்பு ஏராளமாக உள்ளது என்று குறிப்பிட்ட அவர், நகரத்தை தூய்மையாக வைத்துக் கொள்வதற்கான அனைத்து முயற்சிகளும் மேற்கொள்ளப்பட வேண்டும் என்றும் குறிப்பிட்டார். சமீபத்தில் அறிவிக்கப்பட்டுள்ள நீண்ட ஆயுள் மிக்க இந்தியா திட்டம் (ஆயுஷ்மான் பாரத் திட்டம்) சுகாதாரத் துறையை முற்றிலுமாக மாற்றவிருக்கிறது என்றும் பிரதமர் குறிப்பிட்டார். அது ஏழைகளுக்கு தரம் வாய்ந்த சுகாதார வசதிகளை வழங்கவிருக்கிறது என்றும் அவர் மேலும் குறிப்பிட்டார். இத்திட்டங்களை மிகச் சிறப்பாக அமலாக்கி வரும் உத்தரப்பிரதேச மாநில அரசையும் பிரதமர் பாராட்டினார்.
ரெயில்வே மேம்பாட்டு முகாமில் பிரதமர் பங்கேற்பு; ரெயில்வே அலுவலர்களிடம் உரையாற்றினார்

சூரஜ்குண்ட்டில் நடைபெறும் ரெயில்வே மேம்பாட்டு முகாமில் பிரதமர் திரு. நரேந்திர மோடி இன்று பங்கேற்றார். ரெயில்வே அலுவலர்கள் ரெயில்வே துறையின் பல்வேறு அம்சங்கள் குறித்து பிரதமரிடம் எடுத்துரைத்தனர். பின்னர் பிரதமர் ரெயில்வே அலுவளர்களிடம் உரையாற்றினார். இந்த ரெயில் மேம்பாட்டு முகாமின் மூன்றாவது நாள். இன்றோடு இந்த முகாம் நிறைவடைகிறது.
தொழிலாளர்கள் தினத்தை முன்னிட்டு தொழிலாளர்களுக்கு பிரதமர் மரியாதை

தொழிலாளர்கள் தினத்தை முன்னிட்டு பிரதமர் திரு. நரேந்திர மோடி அனுப்பிய வாழ்த்துச் செய்தியில் நாட்டின் வளர்ச்சிக்கு முக்கிய பங்கு வகிக்கும் எண்ணற்ற தொழிலாளர்களின் கடின உழைப்பு மற்றும் உறுதிக்கு பிரதமர் மரியாதை செலுத்தினார். “இன்று, தொழிலாளர் தினத்தை முன்னிட்டு நாட்டின் வளர்ச்சிக்கு முக்கிய பங்குவகிக்கும் எண்ணற்ற தொழிலாளர்களின் கடின உழைப்பு மற்றும் உறுதிக்கு நாம் தலைவணங்குவோம். தொழிலாளர்கள் வெல்க!”, என்று பிரதமர் தனது வாழ்த்துச் செய்தியில் குறிப்பிட்டுள்ளார்.
லதா மங்கேஷ்கரின் பிறந்த நாளில்  பிரதமர் அவரை நினைவுகூர்ந்தார்

லதா மங்கேஷ்கரின் பிறந்த நாளில் பிரதமர் திரு நரேந்திர மோடி அவரை நினைவுகூர்ந்தார். அயோத்தியாவில் ஒரு சதுக்கத்திற்கு மூத்த சகோதரி லதாவின் பெயர் சூட்டப்படும் என்று தெரிவித்த திரு மோடி, மகத்தான இந்திய ஆளுமைகளில் ஒருவரான அவருக்கு இது பொருத்தமான மரியாதையாக இருக்கும் என்றார். ட்விட்டரில் பிரதமர் கூறியிருப்பதாவது; “மூத்த சகோதரி லதாவை அவரது பிறந்த நாளில் நினைவுகூர்கிறேன். நான் நினைவுகூர ஏராளமானவை உள்ளன… எண்ணற்ற கலந்துரையாடல்களில் அவர் பெருமளவு அன்பை பொழிந்திருக்கிறார். அயோத்தியாவில் சதுக்கம் ஒன்றுக்கு அவரது பெயர் சூட்டப்படும் என்பதில் நான் இன்று மகிழ்ச்சியடைகிறேன். மகத்தான இந்திய ஆளுமைகளில் ஒருவரான அவருக்கு இது பொருத்தமான மரியாதையாக இருக்கும்”.
சர்வதேச வெப்ப அணு பரிசோதனை உலையை தொகுக்கும் பணி தொடங்கியதையொட்டி, சர்வதேச  வெப்ப அணு பரிசோதனை உலை அமைப்பில் பிரதமர் திரு.நரேந்திர மோடி வெளியிட்ட செய்தி

சர்வதேச வெப்ப அணு பரிசோதனை உலையின் டொக்காமாக் கருவியைத் தொகுக்கும் பணி தொடங்கியதை, பிரான்ஸில் உள்ள செயின்ட்-பால்-லேஸ்-டியூரன்ஸ் பகுதியில் விழாவாக, ஜூலை 28, 2020-ல் சர்வதேச வெப்ப அணு பரிசோதனை உலை அமைப்பு கொண்டாடியது. இதில் கலந்துகொள்ள சர்வதேச வெப்ப அணு பரிசோதனை உலை அமைப்பின் உறுப்பு நாடுகளின் தலைவர்கள் அனைவருக்கும் அழைப்பு விடுக்கப்பட்டது. இதன்படி, தலைவர்கள் நேரிலோ அல்லது காணொலி மூலமாகவோ கலந்துகொண்டனர் அல்லது தங்களது செய்தியைத் தெரிவித்தனர். இந்தக் கொண்டாட்டங்களை காணொலி மூலம் அதிபர் மேக்ரோன் நடத்தினார். இதில், பிரதமர் திரு.நரேந்திர மோடி வெளியிட்ட செய்தியில், தங்களது கடின உழைப்பு மற்றும் இதுவரை மேற்கொள்ளப்பட்ட வெற்றிகளுக்காக சர்வதேச வெப்ப அணு பரிசோதனை உலை அமைப்புக்கு பாராட்டு தெரிவித்தார். இந்தத் திட்டத்தில் உலகளாவிய விஞ்ஞானிகள் மற்றும் பொறியாளர்கள் கலந்துகொண்டிருப்பதைக் குறிப்பிட்ட பிரதமர், இந்தியாவின் மிகவும் பழமையான நம்பிக்கையான “அனைவரும் ஒரே குடும்பம்”, அதாவது, மனிதசமூகத்தின் நலனுக்காக ஒட்டுமொத்த உலகமும் ஒருங்கிணைந்து பணியாற்றுவது என்பதற்கு சிறந்த விளக்கமாக சர்வதேச வெப்ப அணுஉலைத் திட்டம் இருப்பதாகக் கூறினார். இந்தத் திட்டத்தில் குறிப்பிடத்தக்க பங்களிப்பை அளித்ததற்காக இந்தியா பெருமையடைவதாக அவர் கூறினார். அதாவது, சர்வதேச வெப்ப அணு உலை அமைப்பு தனது இலக்குகளை நிறைவேற்றுவதற்கு உதவும் வகையில், கிரியோஸ்டேட், அழுத்த பாதுகாப்பு கவசங்கள், நீரை குளிமையாக்குவதற்கான கருவிகள், கிரையோஜெனிக் மற்றும் கிரியோ பகிர்வு அமைப்புகள், ஆர்எஃப்-ஐ பயன்படுத்தி வெப்பமாக்கும் துணைக் கருவிகள், பீம் தொழில்நுட்பங்கள், பல்வேறு மெகாவாட் மின் விநியோக அமைப்புகள் மற்றும் பல்வேறு பரிசோதனை முறைகளை இந்தியா வழங்கியிருப்பதாக பிரதமர் கூறினார். இந்த விழாவில், பிரதமர் திரு.நரேந்திர மோடியின் செய்தியை பிரான்ஸ் மற்றும் மொனாக்கோ-வுக்கான இந்திய தூதர் திரு.ஜாவேத் அஷ்ரப் வாசித்தார். பிரதமர் வெளியிட்ட செய்தியை முழுமையாகப் படிக்க இந்த இணைப்பைச் சொடுக்கவும்… http://dae.gov.in/writereaddata/iter2020_message_pm_india_shri_narendra_modi.pdf
மின்னணு உபகரணங்கள் மின்குறைகடத்திகள் மேம்படுத்தும் திட்டத்திற்கு மத்திய அமைச்சரவை ஒப்புதல்

பிரதம மந்திரி திரு. நரேந்திர மோடி தலைமையிலான மத்திய அமைச்சரவை மின்னணு உபகரணங்கள் மற்றும் மின்குறைகடத்திகள் உற்பத்தியை ஊக்குவிக்கும் திட்டத்தின் கீழ், பொருட்களை உற்பத்தி செய்வதற்கான மூலதன செலவில் 25% ஊக்கத் தொகையை வழங்க ஒப்புதல் அளித்துள்ளது. இந்த திட்டத்தின் மூலம் உள்நாட்டில் உற்பத்தி செய்யப்படும் மின்னணு உபகரணங்கள் மற்றும் மின்குறைகடத்திகள் தொழில் முடங்காமல் தவிர்க்கப் படுவதுடன், நாட்டின் சுற்றுச்சூழல் அமைப்பை வலுப்படுத்தவும் உதவும். நிதிச்சுமை இத்திட்டத்தின் மொத்த செலவு சுமார் ரூ 3,285 கோடி ஆகும், இதில் சுமார் ரூ 3,252 கோடி ஊக்கத்தொகையாகவும், நிர்வாக செலவுக்கு ரூ 32 கோடியும் ஒதுக்கப்படும்.
ஒடியா புத்தாண்டு மற்றும் மஹா பிஷுபா பன சங்கராந்தியை முன்னிட்டு மக்களுக்கு பிரதமர் வாழ்த்து

ஒடியா புத்தாண்டு மற்றும் மஹா பிஷுபா பன சங்கராந்தியை முன்னிட்டு பிரதமர் திரு.நரேந்திர மோடி மக்களுக்கு வாழ்த்து தெரிவித்துள்ளார். பிரதமர் வெளியிட்டுள்ள ட்விட்டர் பதிவில்; “ஒடியா புத்தாண்டு மற்றும் மஹா பிஷுபா பன சங்கராந்தி வாழ்த்துக்கள். இந்தப் புத்தாண்டு மகிழ்ச்சி பொங்கச் செய்யட்டும். நமது சமுதாயத்தில் சகோதரத்துவம் மற்றும் அனைவரும் நல்ல உடல் ஆரோக்கியத்துடன் திகழச் செய்யட்டும்“ என்று தெரிவித்துள்ளார்.
பன்னாட்டு தொழில் தலைமை நிர்வாகிகள் பிரதமருடன் சந்திப்பு

டியுட்ஷே வங்கி எஜி தலைமை நிர்வாகி திரு அன்ஷு ஜெயின், டைம்லர் எஜியின் டாக்டர். டைடர் செட்ஸ்சி, பி.எ.எஸ்.எப்-ஐ சேர்ந்த டாக்டர். குர்ட் போக், தைய்சின் க்ருப்-ஐ சேர்ந்த டாக்டர். ஹையின்ரிச் பயர்சிங்கேர், நோர்கோசின் திரு. யங்வி ஸ்லிங்ஸ்டட், ஜி.ஐ.சி. எ.எம்.-ன் டாக்டர் பெப்பிரே ஜேன்சுபாக்சி உட்பட பல்வேறு பன்னாட்டு நிறுவனங்களின் தலைமை நிர்வாக அதிகாரிகள் பிரதமர் திரு. நரேந்திர மோடியை இன்று சந்தித்து பேசினார்கள். . அவர்கள் பிரதமரின் பொருளாதார சீர்திருத்த முயற்சிகளை வெகுவாக பாராட்டினார்கள். அதோடு, இந்தியாவில் அவர்கள் செய்துள்ள முதலீடுகளை அதிகரிக்க விரும்புவதாகவும் பிரதமரிடம் தெரிவித்தனர்.
பிரதமர்கள் அருங்காட்சியகம், 5ஜி தொழில்நுட்பத்தின் அறிமுகம், அகமதாபாத் மெட்ரோ சேவை மற்றும் அம்பாஜியின் புதுப்பித்தல் குறித்த நாட்டு மக்களின் கருத்துகளுக்கு பிரதமர் பதிலளிப்பு

பிரதமர்கள் அருங்காட்சியகம், 5ஜி தொழில்நுட்பத்தின் அறிமுகம், அகமதாபாத் மெட்ரோ சேவை மற்றும் அம்பாஜியின் புதுப்பித்தல் குறித்த பல்வேறு தரப்பு மக்களின் கருத்துகளுக்கு பிரதமர் திரு நரேந்திர மோடி பதிலளித்துள்ளார். பிரதமர்கள் அருங்காட்சியகம் குறித்து ஒருவர் கருத்து பதிவிட்டிருந்ததற்கு, “இச்செய்தியை அறிந்து கொள்வது, மகிழ்ச்சி அளிக்கிறது”, என்று பிரதமர் ட்விட்டர் வாயிலாக பதிலளித்தார். அதேபோல அகமதாபாத் மெட்ரோ சேவை குறித்த பதிவிற்கு, “இதை அறிந்து கொள்வதில் உவகை அடைகிறேன். மெட்ரோ சேவை, அகமதாபாத்தில் மிகப்பெரிய மாற்றத்தை ஏற்படுத்தும்”, என்று திரு நரேந்திர மோடி பதிலளித்தார். 5-ஆம் தலைமுறை தொழில்நுட்பம் போன்ற வளர்ச்சி முன்முயற்சிகள் குறித்த அன்னை ஒருவரின் கருத்தை பகிர்ந்திருந்தவருக்கு, “உங்கள் அன்னைக்கு என் வணக்கங்கள்! அன்பிற்கு தலை வணங்குகிறேன்”, என்று பிரதமர் பதிவிட்டார். புதுப்பிக்கப்பட்ட அம்பாஜி ஆலயம் குறித்த பதிவிற்கு, “கடந்த சில ஆண்டுகளில் அம்பாஜியில் மிகப் பெரிய பணிகள் நடைபெற்றுள்ளன. 51 சக்தி பீட ஆலயங்கள், கப்பர் தீர்த்த பணிகள் மற்றும் சுகாதாரத்தில் அதிக கவனம் உள்ளிட்டவை இதில் அடங்கும். அம்பாஜியை தரிசிக்க அதிக சுற்றுலாப் பயணிகள் மற்றும் பக்தர்கள் வருமாறு கேட்டுக்கொள்கிறேன்”, என்று பிரதமர் தெரிவித்தார்.
பிரமுக் சுவாமி மகராஜ் அவர்களின்  ஜெயந்தியையொட்டி பிரதமர் மரியாதை

பிரமுக் சுவாமி மகராஜ் அவர்களின் ஜெயந்தியை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். பிஏபிஎஸ் சுவாமிநாராயண் சன்ஸ்தாவின் ட்விட்டர் பதிவுக்கு பதிலளித்து, பிரதமர் வெளியிட்டுள்ள ட்விட்டர் பதிவு வருமாறு; "பிரமுக் சுவாமி மகராஜ் அவர்களின் ஜெயந்தியையொட்டி அவருக்கு எனது மரியாதையை செலுத்துகிறேன். அவருடன் பலமுறை கலந்துரையாடும் வாய்ப்பை நான் பெற்றதும், அவரிடமிருந்து அதிக பாசத்தைப் பெற்றதும் பெரும் பாக்கியமாக கருதுகிறேன். அவர் சமூகத்திற்கு ஆற்றிய சேவைகளுக்காக உலக அளவில் போற்றப்படுகிறார்."
பாரீசில் நடைபெற உள்ள சிஓபி-21 மாநாட்டை முன்னிட்டு ஒத்த கருத்துடைய வளர்ந்து வரும் நாடுகளின் பிரதிநிதிக் குழுத் தலைவர்களை பிரதமர் சந்தித்தார்

பாரீசில் இந்த ஆண்டின் பிற்பகுதியில் நடைபெற உள்ள ஐக்கிய நாடுகள் சபையின் தட்பவெட்ப மாற்றம் குறித்த சி.ஓ.பி.-21 மாநாடு நடைபெற உள்ளது. அதற்கு முன்னதாக ஒத்த கருத்துடைய வளர்ந்து வரும் நாடுகளின் பிரதிநிதிக் குழுத் தலைவர்களை பிரதமர் திரு. நரேந்திர மோடி இன்று புதுதில்லியில் சந்தித்தார். இந்நாடுகளுக்கான பிரதிநிதிக் குழுத் தலைவர்களின் கூட்டம் கடந்த இரண்டு நாட்களாக நடைபெற்று வருகிறது. பிரதிநிதிக் குழுக்களுடன் பிரதமர் திரு. நரேந்திர மோடி உரையாடும் போது தட்பவெட்ப நிலையில் மாறுதல்கள் ஏற்பட்டுள்ளன என்பதையும் அந்த சவாலை சந்திக்க வேண்டியது அவசியம் என்பதையும் உலக நாடுகள் அறிந்துள்ளன என்றார். இதோடு தட்பவெட்ப நிலைக்கான நீதியை அளிக்க வேண்டும் என்ற கொள்கையையும் நாம் உணர வேண்டியது அவசியம் என்றும் அவர் கூறினார். வளர்ந்து வரும் நாடுகளில் ஏற்படும் வளர்ச்சியும், மேம்பாடும் சுற்றுச்சூழலுக்கு பகையானவை என்றும், அதனால் அந்த நாடுகள் குற்றம் செய்வதாக கருதப்படுவதாகவும் சில நாடுகள் கூறிவருவதை எதிர்க்க வேண்டியது அவசியம் என்றார். ஆனால் வளர்ந்து வரும் நாடுகள் சுற்றுச்சூழலுக்கு பகையானவை அல்ல என்பதை அந்நாடுகள் உணர வேண்டும் என்றும் பிரதமர் குறிப்பிட்டார். வளர்ந்த மற்றும் வளரும் நாடுகள் அனைத்திலும் சுற்றுச்சூழலைப் பற்றிய பொதுவான பாடத்திட்டங்கள் பள்ளிக்கூட அளவிலேயே சேர்க்கப்பட வேண்டும் என்று பிரதமர் யோசனை தெரிவித்தார். அப்போதுதான் இளைய தலைமுறையினர் வளரும் போதே தட்பவெட்ப நிலை மாற்றத்திற்கு எதிராக செயல்பட முடியும் என்று கூறினார். தட்பவெட்ப நிலை மாற்றத்திற்கு எதிராக செயல்பட வளர்ந்து வரும் நாடுகளுக்கு நிதியுதவியை வளர்ந்த நாடுகள் அளிப்பதோடுகூட தூய்மையைப் பாதுகாக்கும் தொழில்நுட்பத்தையும் அளிக்க வேண்டியது அவசியம் என்று குறிப்பிட்ட பிரதமர் அதேநேரத்தில் வளரும் நாடுகளின் நியாயமான விருப்பங்களை பூர்த்தி செய்ய வேண்டும் என்றும் கூறினார். வளர்ந்த நாடுகளில் சுற்றுச்சூழலில் ஏற்படும் மாசுகளை நீக்குவதற்கு இலக்கு நிர்ணயிக்க வேண்டும் என்றும் வளர்ந்து வரும் நாடுகள் புதுப்பிக்கக்கூடிய எரிசக்தி, மாசுகள் அற்ற கட்டிடங்களைக் கட்டுவது போன்ற முயற்சிகளில் ஈடுபட்டு அதற்கான இலக்குகளை அடைய வேண்டும் என்றும் பிரதமர் மேலும் கூறினார். எரிசக்தி பயன்பாட்டை குறைப்பதற்கு வாழ்க்கை முறையை மாற்றிக் கொள்வது அவசியம் என்றும் பிரதமர் கூறினார். தட்பவெட்ப நிலை மாற்றத்தினால் ஏற்படும் பிரச்சினைகள் குறித்து ஒத்தக் கருத்துக்களைக் கொண்ட வளர்ந்து வரும் நாடுகளுடன் தோளோடு தோள் இணைந்து இந்தியா செயல்படும் என்றும் அவர் கூறினார். இந்த சந்திப்பின்போது மத்திய சுற்றுச்சூழல் மற்றும் வனத்துறையின் அமைச்சர் திரு. பிரகாஷ் ஜவடேகர் உடனிருந்தார்.
தென்கொரிய அதிபராக தேர்ந்தெடுக்கப்பட்டுள்ள யூன் சுக்-யூல்-க்கு பிரதமர் வாழ்த்துத் தெரிவித்துள்ளார்

தென்கொரிய அதிபராக தேர்ந்தெடுக்கப்பட்டுள்ள யூன் சுக்-யூல்-க்கு பிரதமர் திரு நரேந்திர மோடி வாழ்த்துத் தெரிவித்துள்ளார். பிரதமர் தமது டுவிட்டர் பதிவில் கூறியிருப்பதாவது; “அதிபர் தேர்தலில் வெற்றி பெற்றுள்ள யூன் சுக்-யூல்-க்கு எனது மனமார்ந்த வாழ்த்துக்களை தெரிவித்துக் கொள்கிறேன். இந்தியா-தென்கொரியா இடையேயான சிறப்புமிக்க நீடித்த நட்புறவை மேலும் விரிவுப்படுத்தி, வலுப்படுத்த அவருடன் இணைந்து பணியாற்றுவதை ஆவலுடன் எதிர்நோக்கி இருக்கிறேன்”.
அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா –  உஸ்பெகிஸ்தான் இடையேயான ஒப்பந்தத்திற்கு அமைச்சரவை ஒப்புதல்

அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா – உஸ்பெகிஸ்தான் இடையே கையெழுத்தான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. உஸ்பெகிஸ்தான் அதிபர் இந்தியாவிற்கு வருகை தந்தபோது இந்த ஒப்பந்தம் அக்டோபர் 1, 2018 அன்று புது தில்லியில் கையெழுத்தானது. இந்த ஒப்பந்தம், இந்தியா – உஸ்பெகிஸ்தான் இடையேயான ஒத்துழைப்பை வலுப்படுத்தி, விண்வெளித் துறையில் பல்வேறு புதிய ஆய்வுகள் மற்றும் செயல்பாடுகளைக் கொண்டுவர வழிவகுக்கும்.
நாகாலாந்து மாநில தினம் – பிரதமர் வாழ்த்து

நாகாலாந்து மாநில தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி தனது வாழ்த்தினை தெரிவித்துள்ளார். “நாகாலாந்து மாநில தினத்தை முன்னிட்டு அம்மாநில மக்களுக்கு எனது வாழ்த்துகள். வரும் ஆண்டுகளில் நாகலாந்தின் வளர்ச்சிப் பயணம் புதிய உயரங்களை எட்டும் என்பதில் எனக்கு பெரும் நம்பிக்கை உள்ளது”, என்று பிரதமர் கூறியுள்ளார்.
இணையதள பாதுகாப்பில் ஒத்துழைப்புக்காக இந்தியா-வங்காள தேசம் இடையே கையெழுத்தான புரிந்துணர்வு உடன்பாடு, மத்திய அமைச்சரவைக்கு எடுத்துரைப்பு

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இணையதள பாதுகாப்புக்காக இந்தியா மற்றும் வங்காளதேசம் இடையே கையெழுத்தான புரிந்துணர்வு உடன்பாடு எடுத்துரைக்கப்பட்டது. இந்தியாவின் மின்னணுவியல் மற்றும் தகவல் தொழில்நுட்ப அமைச்சகத்தின் கீழ் உள்ள இந்திய கணினி அவசரநிலை செயல்பாட்டு குழு-வுக்கும் (CERT-In), வங்காளதேசத்தின் தபால், தொலைத் தொடர்பு மற்றும் தகவல் தொழில்நுட்ப அமைச்சகத்தின் கீழ் உள்ள தகவல் மற்றும் தொடர்பு தொழில்நுட்பத்தின் வங்காளதேச கணினி கவுன்சில் பிரிவில் உள்ள வங்காளதேச அரசு கணினி வழி செயல்பாட்டுக் குழுவுக்கும் (BGD e-Gov CIRT) இடையே உடன்பாடு கையெழுத்தானது. ஏப்ரல் 8, 2017-ல் இந்த புரிந்துணர்வு உடன்பாடு மேற்கொள்ளப்பட்டது. CERT-In மற்றும் BGD e-Gov CIRT இடையேயான ஒத்துழைப்பை ஊக்குவிக்கும் நோக்கில் இந்த புரிந்துணர்வு உடன்பாடு மேற்கொள்ளப்பட்டது. இதில், இணையவழி தாக்குதல் மற்றும் இணையதள பாதுகாப்பு சம்பவங்கள் குறித்த தகவல் பரிமாற்றம்; இணையதள பாதுகாப்பு தொழில்நுட்ப ஒத்துழைப்பு; ஒவ்வொரு நாட்டிலும் உள்ள சட்டங்கள் மற்றும் விதிமுறைகளின்படி, இந்தத் துறையில் இணையதள பாதுகாப்பு கொள்கைகள், சிறப்பான நடைமுறைகள் மற்றும் மனிதவள மேம்பாடு ஆகியவற்றை பரிமாறிக் கொள்தல், இதில் சமத்துவம், பரிமாறிக் கொள்தல், பரஸ்பர நலன் அடிப்படையில், தகவல் பரிமாற்றம் செய்யப்படும். இணைய பாதுகாப்புக்கான கூட்டுக் குழுவை அமைத்து CERT-In மற்றும் BGD e-Gov CIRT இடையேயான புரிந்துணர்வு உடன்பாடு, செயல்படுத்தப்படும். பின்னணி: இந்திய அரசின் மின்னணுவியல் மற்றும் தகவல் தொழில்நுட்ப அமைச்சகத்தின் தேசிய அமைப்பு CERT-In. இந்தியாவின் இணையதள வழிமுறைகளைப் பாதுகாக்கும் நோக்கில், இந்த அமைப்பு உருவாக்கப்பட்டுள்ளது. எனவே, உடனடி நடவடிக்கைகளை மேற்கொள்வதற்காக வெளிநாட்டு கணினி அவசரநிலை நடவடிக்கை குழுக்களுடன் (CERTs) CERT-In இணைந்து செயல்படுகிறது. அரசுகள், வர்த்தகர்கள், நுகர்வோர் ஆகியோருக்கு பல்வேறு வகையான இணையதள அச்சுறுத்தல்கள் அதிகரித்துவருவதால், இந்த உடன்பாடு மேற்கொள்ளப்பட்டுள்ளது. மேலும், இணையதள பாதுகாப்புக்கான தயார் நிலையை மேம்படுத்த வேண்டிய அவசியம் ஏற்பட்டுள்ளது. கணினிகளை பாதுகாப்பாக வைத்திருக்கவும், தற்போதுள்ள பாதுகாப்பு நடைமுறைகள் மற்றும் வழிமுறைகள் குறித்தும் விழிப்புணர்வை அதிகரிக்க வேண்டியது அவசியமாகிறது. மேலும், இணையதள பாதுகாப்பில் ஒத்துழைப்பின் முக்கியத்துவத்தை இரண்டு அமைப்புகளும் அங்கீகரித்துள்ளன.
காமன்வெல்த் போட்டிகள் 2022-இல் வெள்ளிப் பதக்கம் வென்ற பளுதூக்கும் வீராங்கனை பிந்தியாராணி தேவிக்கு பிரதமர் வாழ்த்து

பெர்மிங்ஹாமில் நடைபெறும் காமன்வெல்த் போட்டிகள் 2022-இல் வெள்ளிப் பதக்கம் வென்ற பளுதூக்கும் வீராங்கனை பிந்தியாராணி தேவிக்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவில் பிரதமர் கூறியதாவது: “பெர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற பிந்தியாராணி தேவிக்கு வாழ்த்துகள். இந்த வெற்றி, அவரது விடா முயற்சியின் வெளிப்பாடாக அமைந்திருப்பதோடு, ஒவ்வொரு இந்தியருக்கும் மகிழ்ச்சி அளித்துள்ளது. அவரது எதிர்கால முயற்சிகளுக்கு நல்வாழ்த்துகளைத் தெரிவித்துக் கொள்கிறேன்.”